**VERESEGYHÁZ VÁROS**

**ÖNKORMÁNYZAT**

**POLGÁRMESTERI HIVATALA**

**KIEGÉSZÍTŐ SZÖVEGES**

**MAGYARÁZAT**

**2012. I FÉLÉVI BESZÁMOLÓHOZ**

Veresegyház Város Önkormányzat

Polgármesteri Hivatala

**A Polgármesteri Hivatal 2012. I. félévi költségvetési beszámoló**

**szöveges kiegészítése**

**BEVÉTELEK**

A Hivatal, igazgatási tevékenységéből fakadó **közhatalmi bevétel 9.101 e Ft**-ot tett ki 2012. I.félévében. Ez az előirányzathoz képest 47%-os teljesítést jelent, ami megközelíti az időarányos tervteljesítést. Ez a bevétel két fő területet foglal magába, az okmányiroda és a közterület rendjének fenntartásából származó bevételeket.

Az **intézményi működési bevételek** összege **1.598 e Ft.** Itt jelenik meg a költségtérítésekből (pl. dolgozók telefon költségtérítése) származó bevételek, ami 44%-os teljesítést mutat az előirányzathoz viszonyítva. A Hivatal működésének a biztosításához az Önkormányzat **276.709 e Ft finanszírozást** folyósított az I. félévben. A **függő bevételek** összege **14 e Ft**.

A Polgármesteri Hivatal összes bevételeinek összege **287.422 e Ft**. Ez a módosított előirányzathoz képest 49%-os teljesítést jelent 2012. I. félévében.

A bevételek szakfeladatok szerinti megoszlását a 2.2 számú melléklet tartalmazza.

**KIADÁSOK**

A **személyi jellegű juttatások** összege **138.796 e Ft** volt2012. I. félévében. Ez tartalmazza a béreket, a személyi jellegű kifizetéseket, egyéb munkavégzéshez kapcsolódó juttatásokat. A Hivatal költségvetésében szerepel az önkormányzati képviselők, külső bizottsági tagok személyi jellegű kifizetései is.

A személyi jellegű kifizetések teljesítése 48%-os az előirányzathoz viszonyítva.

A **munkáltatót terhelő járulékok** összege **35.604 e Ft,** amely tartalmazza a szociális hozzájárulási adót is.

A **dologi kiadások** összege **56.744 e Ft,** ami az előirányzat 40%-os teljesítésnek felel meg. Itt jelenik meg az igénybevett közüzemi, távközlési, karbantartási, egyéb üzemeltetési és fenntartási szolgáltatások, valamint a készletek (irodaszerek, nyomtatványok, számítástechnikai eszközök, szaklapok, egyéb készletek) beszerzései.

Az **egyéb működési kiadások** összege **32.717 e Ft** volt az I. félévében, ami az előirányzathoz viszonyítva 45%-os teljesítést jelent. Itt kerülnek kimutatásra, azok a társadalom és szociálpolitikai juttatások és támogatások, melyek a szociális igazgatás területén a jegyző hatáskörébe tartoznak, mint az aktív korúak ellátása, időskorúak járadéka, ápolási díj, gyermekvédelmi támogatás, átmeneti segély, közgyógyellátás, gyermektartási díj megelőlegezése, valamint a mozgáskorlátozottak gépjármű szerzési támogatása.

A **függő, átfutó kiadások** összege **19.425 e Ft**, amiből 1 havi bérköltség függőre könyvelése 18.764 e Ft.

A Polgármesteri Hivatal kiadásainak összege **283.286 e Ft**, amely a módosított előirányzat 49%-a.

A kiadások szakfeladatok szerinti megoszlását a 3.2 számú melléklet tartalmazza.

Veresegyház, 2012. augusztus 28.

Jáger Ágnes

pénzügyi osztályvezető